କୋରାପୁଟ : ଘନ କୁହୁଡି ଯୋଗୁଁ ପିକଅପ ଭ୍ୟାନ ଦୁର୍ଘଟଣାଗ୍ରସ୍ତ ହୋଇ ୪ ଜଣ ଗୁରୁତର ହୋଇଥିବା ଶୁକ୍ରବାର ଜଣାପଡ଼ିଛି। ଏହି ଦୁର୍ଘଟଣା କୋରାପୁଟ ଜିଲା ଅନ୍ତର୍ଗତ ମାଛକୁଣ୍ଡ ଥାନା କାଡାମଖେଳା ନିକଟରେ ଘଟିଛି। ପିକଅପ ଭ୍ୟାନଟି ଓଲଟି ପଡ଼ିବାରୁ ୪ ଜଣ ଗୁରୁତର ହୋଇଛନ୍ତି। ସେମାନଙ୍କୁ ମେଡିକାଲକୁ ପଠାଯାଇଛି। ଉକ୍ତ ପିକଅପ ଭ୍ୟାନଟି ଓଡିଶାରୁ ଶ୍ରମିକଙ୍କୁ ନେଇ ବିଶାଖାପାଟଣା ଯାଉଥିଲା ବୋଲି ଜଣାପଡିଛି। ସମସ୍ତ ଶ୍ରମିକଙ୍କ ଘର ବିଶାଖାପାଟଣା ଝାଡପା ଗାଁର ବୋଲି ସୂଚନା ମିଳିଛି। ଝାରସୁଗୁଡାରେ ଏହି ଶ୍ରମିକମାନେ କାମ କରୁଥିଲେ।
